
	1.
	Noteikumu (grozījumu) projekts
1. Izdarīt Ministru kabineta 2005. gada 17. maija noteikumos Nr. 339 "Kārtība, kādā atļauts veikt pasažieru un kravas pārvadājumus ar citu personu īpašumā esošiem autotransporta līdzekļiem" (Latvijas Vēstnesis, 2005, 80. nr.; 2006, 101. nr.; 2010, 40. nr.; 2011, 137. nr.; 2017, 44. nr.; 2019, 172. nr.) šādus grozījumus:
	Priekšlikums
Atkārtoti lūdzam atsauces uz Eiropas Savienības tiesību aktiem projektā noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai. Atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē. Piemēram, Eiropas Parlamenta un Padomes 2022.gada 6.aprīļa Direktīva (ES) 2022/738, ar ko groza Direktīvu 2006/1/EK par bez transportlīdzekļa vadītājiem nomātu transportlīdzekļu izmantošanu kravu autopārvadājumiem.
Piedāvātā redakcija
-
	Agita Strode (TM)

	2.
	Noteikumu (grozījumu) projekts
1. Izdarīt Ministru kabineta 2005. gada 17. maija noteikumos Nr. 339 "Kārtība, kādā atļauts veikt pasažieru un kravas pārvadājumus ar citu personu īpašumā esošiem autotransporta līdzekļiem" (Latvijas Vēstnesis, 2005, 80. nr.; 2006, 101. nr.; 2010, 40. nr.; 2011, 137. nr.; 2017, 44. nr.; 2019, 172. nr.) šādus grozījumus:
	Priekšlikums
Iesakām pārskatīt un nepieciešamības gadījumā precizēt projekta 1.5. apakšpunktu (grozījumus Ministru kabineta 2005. gada 17. maija noteikumos Nr. 339 "Kārtība, kādā atļauts veikt pasažieru un kravas pārvadājumus ar citu personu īpašumā esošiem autotransporta līdzekļiem" 7.1.apakšpunktā), konkrēti, vārda "autotransports" svītrošanu tajā. Ņemot vērā, ka konkrētajā punktā tiek regulēti noteikumi par autotransporta līdzekļiem, vēršam uzmanību uz to, ka ieviešot tiesību normā vispārinātu formulējumu "līdzekļa nomas līgums" nav skaidrs, kādu konkrētu līdzekļu noma ar to saprotama. 
Piedāvātā redakcija
-
	Agita Strode (TM)

	3.
	Noteikumu (grozījumu) projekts
2. Noteikumi stājas spēkā 2023.gada 8.augustā.
	Priekšlikums
Vēršam uzmanību, ka atbilstoši Eiropas Parlamenta un Padomes 2022.gada 6.aprīļa Direktīvas (ES) 2022/738, ar ko groza Direktīvu 2006/1/EK par bez transportlīdzekļa vadītājiem nomātu transportlīdzekļu izmantošanu kravu autopārvadājumiem (turpmāk - direktīva 2022/738) 2. panta pirmajam punktam normatīvajiem un administratīvajiem aktiem, kas vajadzīgi, lai izpildītu šīs direktīvas prasības ir jāstājas spēkā līdz 2023. gada 6. augustam, savukārt projektā un anotācijā paredzētais spēkā stāšanās laiks ir 2023. gada 8. augusts. Lūdzam apsvērt iespēju precizēt projekta spēkā stāšanās noteikumus, ja tas iespējams, vai sniegt skaidrojumus anotācijā.
Piedāvātā redakcija
-
	Agita Strode (TM)

	4.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums
Atkārtoti vēršam uzmanību, ka anotācijas 4. punktu aizpilda, ja projekts ietekmē spēkā esošo tiesību normu sistēmu. Tajā norāda:
1. tiesību aktu projektus, kuru izstrādāšanai paredzēts pilnvarojums projektā, saistīto tiesību aktu nosaukumu, pamatojumu un aprakstu, kā arī atbildīgo institūciju;
2. citus spēkā esošos (vai jau apstiprinātos) tiesību aktus, kuros jāizdara grozījumi vai kuri jāatzīst par spēku zaudējušiem (atceltiem) saistībā ar projektu, kā arī skaidro šādu izmaiņu nepieciešamību. Ja spēkā esošā tiesību akta atzīšana par spēku zaudējušu ir paredzēta izstrādātajā tiesību akta projektā, to norāda nevis šajā apakšpunktā, bet anotācijas 1. sadaļā. Ja nepieciešamie tiesību aktu projekti jau ir izsludināti Valsts sekretāru sanāksmē, norāda attiecīgās Valsts sekretāru sanāksmes datumu, protokola numuru un paragrāfu vai, ja nepieciešamie tiesību aktu projekti jau ir pieteikti TAP portālā, norāda projekta TA (ID) numuru.

Lūdzam izvērtēt anotācijas 4.1. apakšpunktā norādīto tiesību aktu projektu un normatīvo aktu saistību ar projektu. Pašreizējais formulējums nenodrošina pietiekamu skaidrojumu par projekta ietekmi uz uzskaitītajiem normatīvajiem aktiem vai sasaisti ar tiem.
Piedāvātā redakcija
-
	Agita Strode (TM)

	5.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Iesakām izvērtēt un nepieciešamības gadījumā papildināt anotācijas 5.4. apakšpunktu, ņemot vērā, ka ar projekta 1.3. un 1.4. apakšpunktu šķietami ieviests direktīvas 2022/738 1. panta otrais punkts (Direktīvas 2006/1/EK 3. panta otrā punkta c apakšpunkts, bet ar 1.2. apakšpunktu direktīvas 2022/738 1. panta otrais punkts (Direktīvas 2006/1/EK 3. panta otrā punkta b apakšpunkts. 
Vienlaicīgi, atkārtoti lūdzam precizēt anotācijas 5.4 apakšpunkta 1. tabulu, norādām, ka ar projekta 1.6. apakšpunktu (nevis 1.5. apakšpunktu) tiek ieviesta direktīvas 2022/738 2. panta pirmā punkta otrā daļa (nevis 2. panta otrais punkts. Analoģisku precizējumu lūdzam veikt arī anotācijas 1.3. apakšpunkta pēdējās problēmas un risinājuma apraksta sadaļā. Tāpat iesakām tabulā norādīt arī direktīvas 2022/738 2. panta otro punktu un 3. pantu, kas projektā nav jāievieš, bet tabulā ir norādāms kā tāds, kas nav jāpārņem.
Tāpat, salīdzinot iesniegto anotāciju 5.4. apakšpunkta 1. tabulu projektiem 23-TA-981, 23-TA-982 un šim projektam konstatēts, ka direktīvas 2022/738 prasībām jābūt ieviestām šajos trīs projektos, kas, atbilstoši anotācijās sniegtajai informācijai, netiek izpildīts. 
Piedāvātā redakcija
-
	Agita Strode (TM)



